O 18 de setiembre de 1918 se creba o frent d'Orient y Bulgaria ye obligada a firmar un armisticio o día 29. O 3 d'octubre Ferrando abdica en Boris III. O tractau de Neully d'o 27 de noviembre de 1919 imposa perdugas territorials: Rumanía recupera o sud de Dobrucha, Serbia s'anexiona bell districto buegant de Bulgaria, Grecia ocupa Tracia Occidental, por o que Bulgaria pierde o acceso a la mar Echea y s'empobrix o antepaís d'ixa costa. En 1923 os griegos forachitoron a 250.000 bulgaros de Tracia y Macedonia, y son sustituitos por refuchiaus griegos de Turquía.